India vs England 4th Test, Day 2: ഇംഗ്ലണ്ട് 290 റണ്സിന് പുറത്ത് ഒന്നാം ഇന്നിങ്സില് 99 റണ്സ് ലീഡ് India vs England 4th Test, Day 2: ലണ്ടന്: ഇന്ത്യഇംഗ്ലണ്ട് നാലാം ടെസ്റ്റില് ആദ്യ ഇന്നിങ്സില് ഇംഗ്ലണ്ട് 290 റണ്സ് നേടി പുറത്തായി. 191 റണ്സ് നേടിയ ഇന്ത്യയെ പിന്തുടര്ന്ന ഇംഗ്ലണ്ട് ഇതോടെ 99 റണ്സിന്റെ ഒന്നാം ഇന്നിങ്സ് ലീഡ് സ്വന്തമാക്കി. ഒലി പോപ്പും ക്രിസ് വോക്സും ഇംഗ്ലണ്ടിനായി അര്ധ സെഞ്ചുറി നേടി. പോപ്പ് 159 പന്തില് നിന്ന് ആറ് ഫോറടക്കം 81 റണ്സെടുത്തു. ക്രിസ് വോക്സ് 60 പന്തില് നിന്ന് 11 ഫോറടക്കം 50 റണ്സെടുത്തു. മോശം തുടക്കമാണ് ഇന്നിങ്സില് ഇംഗ്ലണ്ടിന് ലഭിച്ചത്. ഓപ്പണര് മാരായ റോറി ജോസഫ് ബേണ്സ് അഞ്ച് റണ്സ് മാത്രമെടുക്കും ഹസീബ് ഹമീദ് റണ്സൊന്നുമെടുക്കാതെയും പുറത്തായി. ഡേവിഡ് മലന് 31 റണ്സും നായകന് ജോറൂട്ട് 21 റണ്സും നേടി. ക്രെയ്ഗ് ഓവര്ടണ് ഒരു റണ്സ് മാത്രമെടുത്ത് പുറത്താവുകയും ചെയ്തു. തുടക്കത്തില് ബാറ്റിങ് തകര്ച്ച നേരിട്ട ഇംഗ്ലണ്ട് ജോണി ബെയര്സ്റ്റോയ്ക്കും മോയീന് അലിക്കുമൊപ്പമുള്ള പോപ്പിന്റെ കൂട്ടുകെട്ടുകളിലൂടെ മറികടക്കുകയായിരുന്നു. പോപ്പ് ബെയര്സ്റ്റോ കൂട്ടുകെട്ടില് 62 റണ്സും മോയീന് അലി പോപ്പ് കൂട്ടുകെട്ടില് ഇംഗ്ലണ്ട് 89 റണ്സും നേടി. India vs England 4th Test, Day 1: ഓവലില് ശാര്ദുല് ഷോ ഇന്ത്യ 191 റണ്സിന് പുറത്ത് ബെയര്സ്റ്റോ 77 പന്തില് നിന്ന് 37 റണ്സും മോയീന് അലി 71 പന്തില്നിന്ന് 35 റണ്സും നേടി. ഇന്ത്യക്ക് വേണ്ടി ഉമേഷ് യാദവം മൂന്ന് വിക്കറ്റെടുത്തു. ജസ്പ്രീത് ബുംറയും രവീന്ദ്ര ജഡേജയും രണ്ട് വിക്കറ്റെടുത്തു. ഷര്ദുല് ഠാക്കൂറും മുഹമ്മദ് സിറാജും ഓരോ വിക്കറ്റ് വീഴ്ത്തി.